सौभाग्य से हिन्दी ऐसे राष्ट्र की भाषा है जो जनसंख्या के आधार पर विश्व क दूसरा सबसे बड़ा राष्ट्र है .हिन्दी विश्व के सर्वाधिक लोगों द्वारा बोले जाने वाली भाषा के रूप में दूसरे स्थान पर है .आज हिन्दी लगभग 50 करोड़ लोगों द्वारा बोली जाती है एवं लगभग 90 करोड़ लोगों द्वारा समझी जाती है .भारतीय संविधान के अनुच्छेद 343(1) के तहत इसे राजभाषा का भी दर्जा प्राप्त है एवं हिन्दी भाषी प्रदेशों में यह राज्य के सम्पूर्ण कार्य व्यापारों की भाषा है .अहिन्दी भाषी राज्यों में भी यह भाषा समझने के स्तर पर अच्छी स्थिति में है .इतनी विशाल जनसमुदाय आए समृद्ध हिंदी भाषा आज रोजगार के व्यापक अवसर प्रदान कर रही है जिससे हिन्दी का संसार तो समृद्ध हो ही रहा है साथ ही आम जन रोजगार के नये क्षेत्रों से भी जुड़ रहे हैं.